आईपीएल : कोलकाताको जितमा रसेल नायक
एन्डे्र रसेल ब्याट र बल दुवैबाट चम्केपछि कोलकाता नाइट राइटडर्सले इन्डियन प्रिमियर लिग (आईपीएल) किंग्स इलेभेन पञ्चावलाई बुधबार राति २८ रनले हराएको छ । 
कोलकाता — एन्डे्र रसेल ब्याट र बल दुवैबाट चम्केपछि कोलकाता नाइट राइटडर्सले इन्डियन प्रिमियर लिग (आईपीएल) किंग्स इलेभेन पञ्चावलाई बुधबार राति २८ रनले हराएको छ । एडेन गार्डेनमा भएको खेलमा पहिले ब्याटिङ गरेको कोलकाताले ४ विकेटमा २ सय १८ रन बनायो । त्यसमा नितिश राणा र रोबिन उथप्पाले अर्धशतक बनाए । यस्तै रसेलले १७ बलमा ४८ रन बनाए । जवाफमा पंजाव कुनै पनि बेला खेलमा जम्न सकेन र उसले ४ विकेट गुमाएर १ सय ९० रन मात्र बनाउन सक्यो । खेलको अन्त्यतिर डेविड मिलरले ५९ रन बनाएपनि त्यो जितका लागि पर्याप्त रहेन । कोलकाताको यो लगातार दोस्रो जित हो र यससँगै अंक तालिकाको शीर्ष स्थानमा पुगेको छ । उसको पछाडि दुई जित निकालेको चेन्नाइ सुपर किंग्स रहेको छ । 